روسیانین انرژی ناطیری آلکساندر نوواک "تورک آخینی" گاز بورو خطی لاییحه‌سی ایله علاقه‌دار تورکیه ایله دانیشیق‌لارین یئنی‌دن باشلادیغینی بیلدیردی.
روسیانین خبر کانا‌لی روسسیا 24-ا مصاحبه وئرن نوواک تورکیه‌نین بیرباشا روسیا‌دان 15،7 میلیارد مکعب متر طبیعی گاز آلماق ایستدیگینی قئید ائتدی.
نوواک: "تورک آخینی" طبیعی گاز بورو خطی لاییحه‌سینده ایکی خطین اینشا ائدیلمه‌سی اوچون تورکیه ایله دانیشیق‌لار یئنی‌دن باشلاییب. ایکینجی کمرله آوروپانین گوئنی دوغو بؤلگه‌سینه طبیعی گاز داشینماسی پلانلاشدیریلیر" ایفاده‌لرینی ایشلتدی.
قئید ائدک کی، گازپرومون تورکیه‌یه ساتدیغی طبیعی گازدا داها اول راضی‌لاش‌دیریلان 10،25 فایزلیک ایندیرمین موقاویله‌ده عکس ائتدیرممه‌سی سببیندن "تورک آخینی" لاییحه‌سینده ایرلیله‌یش قئید اولونمامیش، تورک هاوا ساحه سینی پوزان روسیا اوچاق‌ینین نوامبرین 24-ده وورولماسیندان سونا دا ایکی اؤلکه مسئول لاری لاییحه‌دکی دانیشیق‌لارین دایاندیریلماسینا دایر آچیقلاما‌لار وئرمیشدی.
